[{"text_idx": "#000000", "text": "Fibami on kodumaine bra\u0308nd, mis loob naistele ajatuid ning naiselikke spordi- ja vabaajaro\u0303ivaid. Selle aasta juunis ta\u0308itus Fibamil 1. tegutsemisaasta. Uurisime meie inkubandi ja Fibami asutaja Ailen Po\u0303llu ka\u0308est, kuidas on ettevo\u0303ttel siiamaani la\u0308inud ja millised on tulevikuplaanid."}, {"text_idx": "#000002", "text": "Idee spordiro\u0303ivaste bra\u0308ndist tuli ta\u0308iesti spontaanselt. Kuid tunne, et vo\u0303iksin ettevo\u0303tlusega tegeleda oli olnud mul mo\u0303ttes juba mo\u0303nda aega. Tundsin, et ettevo\u0303tlus vo\u0303iks mulle sobida, aga ootasin seda o\u0303iget ideed, millega alustada."}, {"text_idx": "#000003", "text": "Eelmise aasta ma\u0308rtsi alguses olin spordipoes ja otsisin endale retuuse. Proovisin u\u0308hte ja teist paari ning oleksin olnud valmis ostma ka ko\u0303ige kallima paari, kui see oleks mulle ideaalselt sobinud. Seda o\u0303iget siiski ei leidnud. Siis tekkiski mo\u0303te, et kui turul sobivat toodet ei ole, siis tuleb ise teha. See oligi ta\u0308iesti hetkest su\u0308ndinud idee, mis ei olnud absoluutselt planeeritud. Ja otsustasingi proovida \u2013 kui o\u0303nnestub, siis on ju super!"}, {"text_idx": "#000007", "text": "Coral Spordirinnahoidja ja taskutega spordiretuusid"}, {"text_idx": "#000010", "text": "Mis teeb spordiriiete loomise keeruliseks ja mis on sellega seotud va\u0308ljakutsed?"}, {"text_idx": "#000011", "text": "Ma arvan, et spordiriietega on kaks peamist ku\u0308simust. U\u0308ks on kahtlemata materjal ja teine on toote istuvus ja funktsionaalsus. Kui need elemendid on puudu, siis ei ole ka klient riietest huvitatud. Spordiriided peavad olema maksimaalselt mugavad ja see on suur va\u0308ljakutse."}, {"text_idx": "#000016", "text": "Ma tahaks arvata, et neid asju on rohkem kui u\u0308ks ning tegelikult on iga bra\u0308nd just selle looja peegeldus, mida ei olegi vo\u0303imalik alati so\u0303nadesse panna. Usun, et u\u0308ks suurimaid konkurentsieeliseid on just see personaalsus ja pu\u0308hendumus, millega ma oma tooteid arendan ja loon. Ta\u0308nu eestimaisele tootmisele on mul vo\u0303imalik pakkuda ka erilahendusi, mis teeb Fibami bra\u0308ndina va\u0308ga personaalseks."}, {"text_idx": "#000020", "text": "Nu\u0308u\u0308dseks on mul ta\u0308is saanud u\u0308ks aasta tegutsemist. Vo\u0303tsin kohe alguses eesma\u0308rgi katsetada vo\u0303imalikult palju erinevaid mudeleid, et selle po\u0303hjal luua tulevikus konkreetsem tooteliin. Ta\u0308naseks ongi va\u0308lja kujunenud spordiliin ja vabaajaliin, mis mo\u0303lemad on veel arengus ja ta\u0308iendamisel. Lo\u0303ppeesma\u0308rk on jo\u0303uda punkti, kus ko\u0303iks saaksid oma toimetused tehtud kandes Fibami mudeleid, mis sobivad saatma sind kogu pa\u0308eva jooksul. Okei \u2013 o\u0303htukleidid ja\u0308a\u0308vad siiski hetkel valikust va\u0308lja \ud83d\ude42"}, {"text_idx": "#000022", "text": "Hetkel on suuremad mu\u0308u\u0308gihitid just spordiliinist. Eriliselt ha\u0308sti on vastu vo\u0303etud nii taskutega retuusid kui ka Jogger retuusid, mis on dressipu\u0308kste ja retuuside kombo. Ja ei saa salata, et u\u0308limalt pehmed bambuspluusid on samuti olnud paljude lemmikud nii trennis kui ka vabal ajal. Talvehooaja eel on aga vaieldamatu lemmik Fibami soe spordipusa ja retuusid, mis on loodud just va\u0308ljas sportimiseks. Neid ko\u0303iki tooteid sain ka juba esimesel tegutsemisaastal katsetada ning olen positiivselt u\u0308llatunud, et neid tootehitte on ta\u0308itsa mitu."}, {"text_idx": "#000027", "text": "Ma arvan, et kogu see alustamise protsess oli va\u0308ljakutse. Ja sealjuures just iseenda hirmud, mis tekitavad ebakindlust. Tavaliselt ma olen ta\u0308pselt see tu\u0308paaz\u030c, kes ko\u0303igepealt nokitseb u\u0308ksi ja kui lo\u0303puks midagi on ette na\u0308idata, siis alles ra\u0308a\u0308gin oma plaanidest. Fibami puhul ma otsustasin kindlalt, et teen seekord ta\u0308iesti vastupidi. Ma kaasasin kohe alguses erinevaid inimesi ja tuttavaid sellesse protsessi. See tagas, et isegi kui oli neid momente, kus tekkis soov pooleli ja\u0308tta, siis see ei oleks olnud tol hetkel vo\u0303imalik, kuna ma ei olnud u\u0308ksi."}, {"text_idx": "#000030", "text": "Kellel on samuti kombeks u\u0308ksi nokitseda, siis soovitaks kindlasti teha nii nagu ma ise la\u0308bi katsetasin. Kaasasin kohe alguses va\u0308ga palju inimesi ettevo\u0303tte loomise protsessi \u2013 tuttavaid ja so\u0303pru. Ku\u0308sisin palju ku\u0308simusi ja na\u0308iteks aitasid tuttavad valida va\u0308lja Fibami nime."}, {"text_idx": "#000033", "text": "Kus sa Fibamit ja\u0308rgmise aasta pa\u0308rast na\u0308ed?"}, {"text_idx": "#000040", "text": "Facebookis @fibami ja Instagramis @fibami_activewear"}]